Дзяржаўная ўстанова адукацыі “Нісімкавіцкая базавая школа”

УРОК БЕЛАРУСКАЙ МОВЫ Ў 5 КЛАСЕ

ТЭМА “ДЗЕЯСЛОЎ. НЕАЗНАЧАЛЬНАЯ ФОРМА ДЗЕЯСЛОВА”

Цімашэнка Надзея Пятроўна

настаўнік беларускай мовы і

літаратуры

аг. Нісімкавічы, 2022

**Урок беларускай мовы ў 5 класе**

**Тэма:** Дзеяслоў. Неазначальная форма дзеяслова

**Мэта:** паглыбленне ведаў вучняўпра дзеяслоў і неазначальную форму дзеяслова.

**Задачы:**

- удасканальваць уменне ставіць дзеясловы ў неазначальную форму;

- развіваць уменне знаходзіць дзеясловы ў тэксце, дапасоўваць іх да назоўнікаў, садзейнічаць развіццю лагічнага мыслення;

- выхоўваць культуру маўлення шляхам карыстання роднай мовай для адказаў.

**Тып:** урок замацавання ведаў і развіцця навыкаў і ўменняў

**Вучэбна-метадычнае забеспячэнне:** вучэбны дапаможнік; рабочы сшытак; эпіграф; карткі са словамі; карткі з заданнямі для кожнага вучня, сігнальныя (рэфлексійныя) карткі.

Эпіграф: Змагацца і шукаць,

знайсці і не здавацца.

А. Тэнісан

**Ход урока**

1. **Матывацыйна-арганізацыйны этап**

1.1.Псіхалагічны настрой вучняў на ўрок

- Добры дзень! Старажытныя грэкі казалі: “Добры настрой – палова перамогі”. Я вам жадаю сёння на ўроку поспехаў і перамог.

1.2. Паведамленне тэмы ўрока. Мэтавызначэнне

- Дзеці, прачытайце, калі ласка, эпіграф да нашага ўрока.

- Скажыце, як вы яго разумееце?

- Якія часціны мовы ўжыты ў гэтым эпіграфе?

- Паглядзіце яшчэ раз на тэму нашага ўрока і скажыце, што нам трэба ўзнавіць з 4 класа?

Я паўтару…( што такое дзеяслоў)

Я ўспомню… (што такое неазначальная форма дзеяслова)

Я паспяхова… (выканаю заданні)

- Сапраўды, сёння мы з вамі:

1) будзем паглыбляць веды пра дзеяслоў як самастойную часціну мовы;

2) успомнім, на якія пытанні адказвае дзеяслоў, што абазначае, што з’яўляецца яго пачатковай формай, і якія паказчыкі гэтай формы;

3) будзем удасканальваць уменні знаходзіць дзеясловы ў тэксце, ставіць дзеясловы ў пачатковую форму, складаць і запісваць словазлучэнні з дзеясловамі ў неазначальнай форме.

1. **Пазнавальна-аперацыйны этап**
   1. Праверка дамашняга задання
2. Праверка дамашняга практыкавання 76

* Што трэба было зрабіць у гэтым практыкаванні? (Адгадаць загадкі, спісаць сказы, раскрываючы дужкі, падкрэсліць займеннікі)
* Чытаем па адной загадцы, па чарзе, адгадваем іх і называем займеннікі.
* Добра, малайцы, справіліся з заданнямі.

А цяпер разгорнем сшыткі, запішам дату і папрацуем з тэкстам.

2) Творчы зрокавы дыктант. (Тэкст на картках.)

Запішыце тэкст, ужываючы асабовыя займеннікі, што ў дужках, у патрэбнай склонавай форме. Растлумачце правапіс займеннікаў.

*Лена прысела на стары пень. Каля (ён) варушыўся рыжаваты клубок з пышным хвастом. Гэта вавёрка адшукала буйны жолуд. Ухапіла (ён) у пярэднія лапы і паскакала ў зараснік. Дзе (яна) кладоўка?*

*Лена абаперлася на пень. Раптам (яна) рука намацала нешта мяккае. Гэта было дупло. (Яно) пакрываў сухі мох. Пад (ён) былі жалуды. Вось дзе вавёрчына кладоўка! (Паводле Д. Слаўковіча)*

* Дайце тэксту загаловак.

Праверка выканання на дошцы

* 1. Замацаванне ведаў і развіццё навыкаў і ўменняў

1. Арфаграфічная хвілінка

На дошку прымацаваны словы. Неабходна дадзеныя словы размеркаваць на пэўныя групы: назоўнік, прыметнік, займеннік, растлумачыць правапіс выдзеленых літар.

Сце**ж**ка, гра**д**ка, гла**д**кі, ты, ка**с**ка, л**я**сны, про**с**ьба, пя**с**чаны, яе, ры**б**ка, выбе**г**чы, ён, рошчына, ра**ш**чыняць.

* Якія словы не трапілі ні ў адну групу?
* На якія пытанні яны адказваюць?
* Да якой часціны мовы яны адносяцца?

1. Завяршыце выразы:

Я ведаю, што дзеяслоў… (Вучні ўзнаўляюць веды пра дзеяслоў з папярэдніх класаў.)

Назва *дзеяслоў* пайшла ад …

А цяпер знайдзіце дзеясловы ў вашым тэксце “Вавёрчына кладоўка”.

1. Работа з сігнальнымі карткамі

* Зараз я вам буду называць словы, калі вы пачуеце дзеясловы – падымаеце зялёныя карткі, калі вы пачуеце іншыя часціны мовы - падымаеце чырвоныя карткі. Падрыхтаваліся?

*(Настаўнік называе словы, дзеці падымаюць карткі)*

Восень, збіраць, залатая, яна, дождж, гуляць, жоўтае, ісці, лісце, убачыць, расказаць, халодны, сонца, шумець, іх, назіраць.

1. Адкажыце і запішыце: хто што робіць?

Настаўнік (вучыць), урач (лечыць), птушка (ляціць), рыба (плыве), гром (грыміць), бягун (бяжыць), маланка (бліскае).

1. Работа па падручніку

Практ.78. Настаўнік чытае тэкст, а затым вядзецца размова па змесце тэксту.

* Назавіце тэму тэксту.
* Якая асноўная думка тэксту?
* Дзе спатрэбіцца нам тая інфармацыя, якую мы прачыталі?
* Назавіце ў тэксце дзеясловы. На якія пытанні яны адказваюць? Як мы называем такія дзеясловы? (Зварот да правіла на с.45)
* Выпішыце дзеясловы неазначальнай формы, абазначце ў іх суфіксы. Працягніце рад выпісаных дзеясловаў уласнымі прыкладамі.

Праверка выканання задання.

1. Слоўнікавая работа

* Выканаўшы практ. 78, мы з вамі “схадзілі” куды і “наведалі” што? (Тэатр, спектакль.) Чаму гэтыя словы размясцілі ў прамавугольніках? На што мы павінны звярнуць увагу, калі будзем пісаць дадзеныя словы? Складзіце і запішыце сказы, ужыўшы словы *спектакль* і *тэатр.*

Вучні зачытваюць уласна складзеныя сказы. (*У тэатр наша сям’я збіралася ўчора. Мы з захапленнем глядзелі цікавы спектакль.*)

1. Індывідуальнае заданне. Адзін вучань складае міні-тэкст на тэму “У тэатры”, выкарыстоўваючы наступныя словы: спектакль, афіша, фае, апладысменты, антракт.

Прыкладнае міні-сачыненне

*У тэатры*

*Аднойчы мой сябар прачытаў афішу, што ў тэатры адбудзецца выдатны спектакль. Мы купілі білеты і пайшлі на прэм’еру. У фае нам далі праграму. У час антракту мы хадзілі ў кафэ і елі марожанае. Удзячныя гледачы сустракалі артыстаў гучнымі апладысментамі.*

**Фізкультхвілінка + трэнажор для вачэй**

Добра папрацаваўшы, адпачнём.

*Раз – падняцца, усміхнуцца,*

*Два – сагнуцца, разагнуцца,*

*Тры – галоўкай паківаць,*

*На чатыры – рукі шырай,*

*Пяць – рукамі памахаць,*

*Шэсць – прысесці і за парты ціха сесці.*

*Будзем далей працаваць, дзеясловы вывучаць.*

1. **Дыягнастычна-карэкцыйны этап**
2. Выбарачны дыктант

Выпішыце дзеясловы ў неазначальнай форме. (Тэкст на картках.)

*Старажытны звычай*

*Юнакі-крывічане здавалі своеасаблівыя іспыты на мужчынскую сталасць. Ім трэба было пераплысці хуткую ды глыбокую раку, зрабіць доўгі пешы пераход праз пушчу, упаляваць тура, мядзведзя або зубра, распаліць у лівень вогнішча. А яшчэ абавязкова трэба было расказаць супляменнікам пра сваіх продкаў да пятага калена. Хто не ведаў іх, той не меў права звацца мужчынам. Такому чалавеку не давяралі, яго маглі асудзіць на выгнанне. Крывічане лічылі, што бяспамятны лёгка зробіцца здраднікам. (Паводле У. Арлова).*

Праверка выпісаных дзеясловаў. Узаемаацэнка.

1. Запішыце дзеясловы парамі: асабовы дзеяслоў – дзеяслоў у неазначальнай форме, абазначце суфіксы. Адзін вучань працуе каля дошкі.

Настаўнік дыктуе дзеясловы:

*Вязу - \_\_\_\_, нясу - \_\_\_\_, ловіш - \_\_\_\_\_, носіш - \_\_\_\_\_, запросім - \_\_\_\_\_\_\_, сеяў - \_\_\_\_\_, намаляваў - \_\_\_\_\_\_\_.*

1. Тлумачальны дыктант

Растлумачце правапіс слоў з вывучанымі арфаграмамі

*Лета яшчэ толькі надышло, а мурашкі пачалі ўжо рыхтавацца да зімы. Перш за ўсё яны ўхапіліся прыбіраць мурашнік. А калі скончылі ўборку, узяліся назапашваць харч на зіму.*

* Падкрэсліце ў тэксце дзеясловы неазначальнай формы, абазначце ў іх суфіксы.

Праверка выканання.

1. **Завяршальны этап**
   1. Падвядзенне вынікаў урока. Рэфлексія.

* Што такое дзеяслоў?
* На якія пытанні адказваюць дзеясловы ў неазначальнай форме?
* Якія суфіксы дзеяслова ўказваюць, што ён у неазначальнай форме? Прывядзіце прыклады.

Зварот да мэты і задач урока. Абмеркаванне дасягнутага.

Вернемся да эпіграфа ўрока. Чаму менавіта такія словы?

А вы згодны з аўтарам гэтых слоў, што трэба рухацца заўсёды наперад, пераадольваць перашкоды на сваім шляху і ніколі не спыняцца на дасягнутым. (Адказы дзяцей)

Прыём “Святлафор”

На партах ляжаць кругі рознага колеру святлафора. Вучні выбіраюць колер у залежнасці ад таго, як яны працавалі на ўроку. Настаўнік прапануе выбраць зялёны колер тым, у каго на ўроку ўсё атрымлівалася вельмі добра. Жоўты колер выбіраюць тыя, у каго ўзніклі пэўныя цяжкасці пры выкананні заданняў. Чырвоны колер выбіраюць вучні, у якіх увогуле некаторыя заданні не атрымаліся.

* 1. Выстаўленне і каменціраванне адзнак.

4.3 Інфармацыя аб хатнім заданні.

П. 9, практ. 79 або 80 (на выбар вучняў)

- Давайце прачытаем, што трэба вам зрабіць.

- Дзякуй за ўрок!

**І. Слоўнікава-арфаграфічныя хвілінкі (5-6 класы)**

**Фанетыка і арфаэпія. Графіка і арфаграфія**

1. **Слоўнікавы дыктант**

Г*е*рой, к*е*фір, м*е*лодыя, з*е*л*я*ніна, ап*е*рацыя, б*е*рэт, ап*е*тыт, бал*е*рына, дроб*я*зь, п*е*тунія, с*е*кунда, л*е*генда, мес*я*ц, пам*я*ць, леб*е*дзь, п*я*сняр, л*я*снік, рады*ё*газета.

* Пастаўце націск у словах, растлумачце правапіс галосных *е, ё, я*.
* Назавіце гукі і літары ў словах легенда, пясняр, мелодыя; складзіце з гэтымі словамі словазлучэнні, запішыце іх і абазначце галоўнае слова.

1. **Слоўнікавы зрокавы дыктант.** Запішыце словы, якім адпавядаюць наступныя гукавыя запісы:

[загатка], [гн’аздо], [й’унак], [п’эрапынак], [дз’эт], [кам’эн’], [надворй’э], [руб’эл’], [чэмп’ій’он], [н’адз’эл’а], [й’астрап], [п’ал’остак], [каз’ба], [ак’ій’ан], [м’эс’ац].

**Адказ:** загадка, гняздо, юнак, перапынак, дзед, камень, надвор’е, рубель, чэмпіён, нядзеля, ястраб, пялёстак, касьба, акіян, месяц.

1. **Выбарачны зрокавы дыктант.** Выпішыце з тэксту словы, у якіх мяккасць зычных на пісьме абазначана з дапамогай літар *е, ё, ю, я, і.* Падкрэсліце літары, якія абазначаюць мяккія зычныя гукі. Зрабіце гукавы запіс наступных слоў: *маленькі, цяжка, яго*.

*На сцяну скочыў сонечны зайчык. Такі маленькі, кругленькі, акаймаваны вясёлкай. Проста любата! Цяжка было ўтрымацца, каб не ўсміхнуцца гэтаму нечаканаму госцю вясны, не павітаць яго. І клас сапраўды заўсміхаўся (Паводле Георгія Шыловіча).*

**Адказ:** сцяну, сонечны, такі, маленькі, кругленькі, вясёлкай, любата, цяжка, не ўсміхнуцца, нечаканаму, госцю, вясны, не павітаць яго; [мал’эн’к’і], [ц’ашка], [й’аго].

**ІІ. Дыктант “Правяраю сябе” (5 клас)**

Вясною, летам і восенню

В**я**сна в**я**дзе на луг і нараджае жаданне гарэзліва в**е**сяліцца, бегаць і скакаць. Улетку цягне пал**я**жаць на ўзлеску, б**я**здумна ўгл**я**даючыся ў б**я**здонны блакіт неба. А ўвос**е**нь хочацца ісці і ісці па пал**я**вых дарогах у б**я**скрайнюю далеч і думаць. Н**е**паўторная паэзія ёсць у асеннім полі, хоць на першы позірк здаецца яно пустым і панурым (Паводле Івана Шамякіна)

**ІІІ. Папераджальныя дыктанты ( 6 клас)**

**Правапіс канчаткаў назоўнікаў трэцяга скланення**

1. Перад напісаннем тэксту растлумачце правапіс канчаткаў назоўнікаў трэцяга скланення ў давальным і творным склонах.

*Дойліды надавалі вялікае значэнне архітэктурнай выразнасці і адметнасці Мірскага замка. Ён вылучаўся сярод іншых замкаў сваёй цеплынёй, знітаванасцю з прыродай. Замак вызначаўся высакароднасцю, велічнасцю, дасканаласцю. Ад іншых ён адрозніваўся адухоўленасцю і прыветнасцю.*

**Папераджальны зрокавы дыктант**

**Змяненне займеннікаў, іх утварэнне і правапіс**

1. Прачытайце. Растлумачце сэнс прыказак. Перад запісам сказаў абгрунтуйце напісанне займеннікаў.
2. *І нож іржавее, калі (ён) не рэзаць. 2. Цяжэйшага за лыжку ён (нішто) у руках не трымаў. 3. Кожная птушка ляціць у (свая) чараду. 4. Каб вучыць іншых, трэба (сам) ведаць. 5. Чаму не навучыўся Янка, (тое) не будзе ведаць і Іван. 6. Не рабі благога і не бойся (ніхто).*

* Раскажыце пра напісанне не з дзеясловамі.

**Адказ:** ім, нічога, сваю, самому, таго, нікога.

**IV. Тлумачальныя дыктанты (5 клас)**

**Вымаўленне і правапіс галосных *е, ё, я***

1. Растлумачце правапіс літар *е, ё, я* ў выдзеленых словах.

*Верасень* лічыцца па *календары* першым *месяцам* восені.

Сады і *лясы* *змяняюць* паступова сваю летнюю *зялёную* вопратку на асенняе убранне. Лісце на дрэвах пачынае жаўцець, набываючы розныя колеры і адценні. Сярод *цёмных вечназялёных* лапак ялін і сосен зіхаціць залатое лісце *бяроз*, ліп, клёнаў, вольхі (Паводле Віталя Вольскага).

* Зрабіце гукавы запіс падкрэсленых слоў.

**Адказ: [**свай’у], [розный’а], [й’ал’ін].

**Зычныя [д] – [дз’], [т] – [ц’], іх вымаўленне і правапіс**

1. Растлумачце правапіс *дз* і *ц* у словах.

*Маці здзірала з мяне брудную кашулю і гневалася:*

* *Людское дзіця адзенуць, і яно чысценькае ходзіць. А ты не цэніш маёй працы, не шкадуеш маіх рук.*

*Я апусціў галаву. Перад полуднем я ўжо скідаў брудную майку і надзяваў чысценькую. Пасля разам з Антонікам капаў “акопы”, прапацеў. Потым мы не паладзілі і абсыпалі адзін аднаго пяском (Паводле Г. Далідовіча).*

**V. Слоўнікавыя дыктанты (5 клас)**

**Правапіс *у, ў***

1. Каўнер, на Урале, беларуска-ўкраінскі, страус, заўвага, баул, шоу, паўднёва-ўсходні, моцны ўраган, ноўтбук, акварыум, ва Узбекістан.

**Мяккі знак і апостраф**

1. Жнівеньскі, восем, мільён, чысценькі, калоссе, аб’ёмны, кузня, пальма, здароўе, бар’ер, агеньчык, льецца, канькі, сям’я, браканьер.

**Падоўжаныя зычныя, іх вымаўленне і правапіс**

3. Слоўнікавы дыктант з дадатковым заданнем

Карэнне, манна, тэрыторыя, разводдзе, суддзя, кілаграм, вяселле, калоссе, жыццё, тона, бонна, зацішша, стагоддзе, саванна, ружжо.

* *Растлумачце лексічнае значэнне слова* ***бонна.*** *(‘Выхавальніца малых дзяцей (звычайна іншаземка) у дваранскіх і буржуанскіх сем’ях дарэвалюцыйнай Расіі’.)*
* *З трыма словамі (на выбар) складзіце сказы*

**VI. Выбарачныя дыктанты (6 клас)**

**Якасныя, адносныя і прыналежныя прыметнікі**

1. Выпішыце з тэксту якасныя і адносныя прыметнікі.

*Як апраналіся нашы прыгажуні? Жаночы касцюм меў два галоўныя колеры: белы і чырвоны. Дзяўчаты насілі на галаве лёгкія светлыя хустачкі, а замужнія жанчыны павязвалі велічныя наміткі. На цела апраналі льняныя сарочкі з вышыўкамі, а таксама шытыя рознакаляровымі ніткамі спадніцы – андаракі. На ножках былі прыгожыя чаравічкі. Але гэта было толькі ў святы. А ў будзень нярэдка хадзілі басанож (Паводле А. Бензерука).*

* Вызначце канчаткі прыметнікаў. Растлумачце іх правапіс.
* Растлумачце напісанне назоўнікаў *хустачкі, чаравічкі.*
* Карыстаючыся тлумачальным слоўнікам, растлумачце значэнне слова *намітка*. Запомніце напісанне.

**Адказ:** якасныя: галоўныя, белы, чырвоны, лёгкія, светлыя, велічныя, рознакаляровымі, прыгожыя; адносныя: жаночы, замужнія, льняныя.

1. **Выбарачна-размеркавальны дыктант.** Размяркуйце прыметнікі на групы: якасныя, адносныя, прыналежныя.

*Прыгожы, вавёрчын, малады, школьны, светлы, спелы, веснавы, бабулін, жаночы, бярозавы, звонкі, бацькаў, зямны, духмяны, воўчы, зялёны, сарамлівы, вужыны, матчын, гарадскі, сялянскі, мяккі, спагадлівы, памяркоўны.*

**Адказы:** *якасныя*: прыгожы, малады, светлы, спелы, звонкі, духмяны, зялёны, сарамлівы, мяккі, спагадлівы, памяркоўны; *адносныя*: школьны, веснавы, жаночы, бярозавы, зямны, гарадскі, сялянскі; *прыналежныя:* вавёрчын, бабулін, бацькаў, воўчы, вужыны, матчын.

**VII. Вольны дыктант (5 клас)**

**Словазлучэнне. Галоўнае і залежнае словы ў словазлучэнні.**

1. Праслухайце тэкст. Запішыце яго па частках.

*Хлеб*

1. *Аснова ўсяго – хлеб. Ён у нас жытні, вельмі духмяны. Пякуць яго на капусных або кляновых лістах. Пасля хлеб астывае пад ручніком, напаўняе хату найлепшым у свеце пахам.*
2. *Да белага хлеба беларусы ставіліся ў даўніну недаверліва. Але пірагі заўсёды любілі. З яблыкамі, чарніцамі, макам. Калі пяклі іх, то рэшткі цеста раздавалі дзецям. Малыя пяклі сабе хаця б па маленькай булачцы.*
3. *Хлеб даставаўся цяжка. Кінуць яго быў смяротны грэх. Калі хлеб упаў, трэба было падняць яго, пацалаваць, папрасіць прабачэння (Паводле У. Караткевіча).*

* Выпішыце з тэксту пяць словазлучэнняў. Абазначце ў іх галоўныя словы.

**VIII. Творчыя дыктанты (6 клас)**

**Прыметнік як часціна мовы**

1. Устаўце, дзе магчыма, прыметнікі.

*Пасля палудня з поўначы падзьмула (здаровым) халадком. Зямля стала сухой, пакрылася (цвёрдаю) скарынкаю. Затым пасыпаў (спорны, густы) сняжок, які ішоў усю ноч і ўвесь дзень. Пад вечар снег суняўся і на захадзе бліснула (ласкавая) усмешка сонца і патухла. У небе засвяціліся (зіхатлівыя) зоркі. Прыціснуў (моцны) мароз (Паводле Якуба Коласа).*

**Прыметнікі з суфіксам -ск-, іх правапіс**

1. **Творчы зрокавы дыктант.** Ад прапанаваных назоўнікаў пры дапамозе суфікса -ск- утварыце прыметнікі.

*Брат, Добруш, француз, беларус, горад, восень, конь, ткач, Нясвіж, латыш, таварыш, грамада, жнівень, настаўнік, сусед, казах, паляшук.*

* Растлумачце напісанне прыметнікаў. З трыма з іх складзіце словазлучэнні.

**Адказ:** брацкі, добрушскі, французскі, беларускі, гарадскі, восеньскі, конскі, ткацкі, нясвіжскі, латышскі, таварыскі, грамадскі, жнівеньскі, настаўніцкі, суседскі, казахскі, паляшуцкі.

**Тэкст, яго будова. Тэма і асноўная думка тэксту**

1. **Дыктант з працягам.** Запішыце тэкст. Прадоўжыце яго, адказаўшы на пытанне, сфармуляванае ў другім абзацы.

*Сыны полацкага князя Усяслава Чарадзея кіравалі рознымі гарадамі. Пры неабходнасці браты злучалі свае дружыны і разам адстойвалі незалежнасць Полацкага княства. Сярод нашчадкаў Усяслава было нямала храбрых воінаў і таленавітых палкаводцаў. Але найбольшую славу пасля князя Чарадзея прынеслі Беларусі не воіны.*

*Гэта зрабіла яго ўнучка Ефрасіння. Адна старажытная кніга называе Ефрасінню арлом, які праляцеў па небе ад захаду да ўсходу і прасвятліў нашу зямлю, як сонечны прамень. За што заслужыла яна такія прыгожыя словы? (Паводле У. Арлова)*

* Вызначце тэму і асноўную думку тэксту.

**Вымаўленне і правапіс галосных *е, ё, я***

1. **Дыктант-пераклад.** Запішыце словы па-беларуску.

Александра, Алексей, Ангелина, Валентина, Вероника, Виолетта, Геннадий, Денис, Евгений, Екатерина, Леонид, Сергей, Светлана, Степан, Татьяна, Элеонора.

* Правільнасць напісання слоў праверце па арфаграфічным слоўніку, растлумачце правапіс літар *е, я.*
* **Адказ:** Аляксандра, Аляксей, Ангеліна, Валянціна, Вераніка, Віялета, Генадзь (Генадзій), Дзяніс, Яўген (Яўгеній), Кацярына, Леанід, Сяргей, Святлана, Сцяпан, Таццяна, Элеанора.

**IX. Дыктант па памяці (самадыктант) 5 клас.** Растлумачце правапіс літар *е, ё, я* ў словах.

Блакіт н**е**басхілу ясен і чыст,

Не шэпча на дрэвах здавол**е**ны ліст.

Абмыліся кветкі, гл**я**дзяць в**е**с**я**лей,

Дзівоснай прыгожасцю вабяць людзей.

Асветл**е**ны ўсмешкай поле і бор,

Спеў радасны птушак л**я**ціць у прастор.

Янка Журба